als_Latn dik_Latn sag_Latn
Partia Demokratike ka reaguar sot ndaj lajmeve të publikuara në disa media, sipas të cilave kanë qenë pikërisht të afërm të Kryeministri Sali Berisha ata që kanë propozuar shoferin e ambasadës tonë në Itali, i cili u arrestua dy ditë më parë nga policia italiane për shkak se posedonte në automjetin e ambasadës një sasi lënde narkotike.
Zëdhënësi i Partisë Demokratike, Gerti Bogdani i ka mohur sot deklarimet që emërimi i Selmanllarit, si shofer i ambasadës shqiptare në Romë është sugjeruar nga familjarë të kryeministrit Berisha. Ai u shpreh se Ministria e Jashtme e vendit tonë është duke e hetuar këtë ngjarje. Asnjë familjar apo i afërt i Kryeministrit nuk ka sygjeruar, propozuar, apo mbështetur kandidaturën e këtij personi për shofer në ambasadë. Ndërkohë, Ministria e Punëve të Jashtme po bën një hetim të plote mbi emërimin e tij në këtë detyrë- thuhet në njoftimin për shtyp të zëdhënësit Bogdani.
als_Latn als_Latn